Návrh rozhodnutie Európskeho parlamentu a Rady o mobilizácii Fondu solidarity EÚ /* KOM/2008/0200 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 14.4.2008 KOM(2008) 200 v konečnom znení Návrh ROZHODNUTIE EURÓPSKEHO PARLAMENTU A RADY o mobilizácii Fondu solidarity EÚ (predložená Komisiou) DÔVODOVÁ SPRÁVA Medziinštitucionálna dohoda zo 17. mája 2006[1] umožňuje mobilizáciu Fondu solidarity Európskej únie prostredníctvom mechanizmu flexibility s ročným stropom vo výške 1 miliardy EUR nad rámec príslušných výdavkových kapitol finančného rámca. Podrobné informácie o podmienkach oprávnenosti na získanie finančných prostriedkov z fondu sú uvedené v nariadení Rady (ES) č. 2012/2002[2]. Na základe žiadosti Grécka o finančnú pomoc z fondu v súvislosti s lesnými požiarmi v auguste 2007 a ďalšej žiadosti Slovinska v súvislosti s povodňami v septembri 2007 sú celkové odhady spôsobených škôd takéto: (v EUR) | Priame škody | Celková výška navrhovanej pomoci | Grécko – lesné požiare | 2 118 273 411 | 89 769 009 | Slovinsko – povodne | 233 395 389 | 8 254 203 | Spolu | 98 023 212 | Po posúdení týchto žiadostí[3] a pri zohľadnení maximálnej možnej finančnej podpory z fondu, ako aj rozsahu prerozdelenia rozpočtových prostriedkov v rámci výdavkovej kapitoly, v ktorej sú potrebné dodatočné výdavky, Komisia navrhuje mobilizáciu Fondu solidarity Európskej únie v celkovej výške 98 023 212 EUR, ktorá sa má prideliť v rámci výdavkovej kapitoly 3b finančného rámca. Komisia predloží predbežný návrh opravného rozpočtu s cieľom zahrnúť do rozpočtu na rok 2008 osobitné viazané a platobné rozpočtové prostriedky rozdelené podľa krajín prijímajúcich finančnú pomoc, tak ako to stanovuje bod 26 medziinštitucionálnej dohody zo 17. mája 2006. Návrh ROZHODNUTIE EURÓPSKEHO PARLAMENTU A RADY o mobilizácii Fondu solidarity EÚ EURÓPSKY PARLAMENT A RADA EURÓPSKEJ ÚNIE, so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[4], a najmä na jej bod 26, so zreteľom na nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie[5], so zreteľom na návrh Komisie[6], keďže: (1) Európska únia zriadila Fond solidarity Európskej únie (ďalej len „fond“), aby prejavila solidaritu s obyvateľmi regiónov postihnutých prírodnými katastrofami. (2) Medziinštitucionálna dohoda zo 17. mája 2006 umožňuje mobilizáciu fondu v rámci ročného stropu vo výške 1 miliardy EUR. (3) Nariadenie (ES) č. 2012/2002 obsahuje ustanovenia, podľa ktorých je možné fond mobilizovať. (4) Grécko predložilo žiadosť o mobilizáciu fondu v súvislosti s katastrofou zapríčinenou lesnými požiarmi v auguste 2007 (5) Slovinsko predložilo žiadosť o mobilizáciu fondu v súvislosti s katastrofou zapríčinenou povodňami v septembri 2007, ROZHODLI TAKTO: Článok 1 V rámci všeobecného rozpočtu Európskej únie na rozpočtový rok 2008 sa mobilizuje Fond solidarity Európskej únie s cieľom poskytnúť prostriedky vo výške 98 023 212 EUR vo viazaných a platobných rozpočtových prostriedkoch. Článok 2 Toto rozhodnutie sa uverejní v Úradnom vestníku Európskej únie . V Bruseli Za Európsky parlament Za Radu predseda predseda [1] Ú. v. EÚ C 139, 14.6.2006, s. 1. [2] Ú. v. ES L 311, 14.11.2002, s. 3. [3] Oznámenie Komisii SEK(2008) 428 o žiadosti o mobilizáciu Fondu solidarity Európskej únie, ktorú predložilo Grécko v súvislosti s lesnými požiarmi v auguste 2007, a oznámenie Komisii SEK(2008) 277 o žiadosti o mobilizáciu Fondu solidarity Európskej únie, ktorú predložilo Slovinsko v súvislosti s povodňami v septembri 2007, s analýzou týchto žiadostí vykonanou zo strany Komisie. [4] Ú. v. EÚ C 139, 14.6.2006, s. 1. [5] Ú. v. ES L 311, 14.11.2002, s. 3. [6] Ú. v. EÚ C […], […], s. […].